തിഗ്ലത്ത്-പിലീസർ III (ബി.സി. 745-727) <MASK> രാജാവായിരുന്നു. അസീറിയ രാഷ്ട്രീയമായി ദുർബലമായിരുന്ന കാലത്താണ് തിഗ്ലത്ത്-പിലീസർ III രാജാവായത്. ബി.സി. 745-ൽ രാജാവായ ഇദ്ദേഹം ബാബിലോണിയയിൽ പുലു(Pulu) എന്നും പുൽ(Pul) എന്നും അറിയപ്പെട്ടിരുന്നു. പൂർവ ബാബിലോണിയയിലെ അരമീർ ഗോത്രക്കാരേയും ഉറാർട്ടു(Urartu)കളേയും അവരുമായി സഖ്യത്തിലായിരുന്ന സിറിയൻ ഭരണാധിപന്മാരേയും ഇദ്ദേഹം പരാജയപ്പെടുത്തി. ഭരണത്തിന്റെ ആദ്യകാലത്തുതന്നെ ഈ വിജയങ്ങൾ ഇദ്ദേഹം കരസ്ഥമാക്കിയിരുന്നു. ബി.സി. 732-ഓടെ ഡമാസ്കസ് പിടിച്ചടക്കി. ഇസ്രയേലിനെതിരേയും യുദ്ധം ചെയ്തിട്ടുണ്ട്. കാൽഡിയൻ (Chaldean) രാജാവായിരുന്ന ഉക്കിൻസറെ (Ukin-zer) തോല്പിച്ച് ഇദ്ദേഹം ബി.സി. 729-ൽ ബാബിലോണിയയിലെ രാജാവായി. സമർഥനായ യോദ്ധാവും ഭരണതന്ത്രജ്ഞനുമായിരുന്നു തിഗ്ലത്ത് പിലീസർ III. ഇദ്ദേഹം രാജ്യത്തിന്റെ സാമ്പത്തികസ്ഥിതി മെച്ചപ്പെടുത്തി. കീഴടക്കിയ പ്രദേശങ്ങൾ സിറിയൻ ഗവർണർമാരുടെ കീഴിൽ ക്രമീകരിച്ച് രാജാവ് തലവനായുള്ള ഭരണവ്യവസ്ഥിതി നടപ്പിലാക്കി. ബി.സി. 727-ൽ (728 എന്നും രേഖപ്പെടുത്തിക്കാണുന്നു) ഇദ്ദേഹം മരണമടഞ്ഞു.
തിഗ്ലത്ത്-പിലീസർ III
സിറിയൻ അസീറിയ ബാബിലോണിയയിൽ അസീറിയയിലെ